Skoolhoof, leerder sterfArgieffoto (Foto: CorinnaST, Pixabay) ŉ Skool in Soweto het binne dae sy skoolhoof en ŉ leerder aan die dood afgestaan. Steve Mabona, woordvoerder van die departement van onderwys, het gesê Zweli Dube, ŉ graad 8-leerder van Sebetsa-O-Tholemoputso High School is Vrydag dood toe weerlig hom getref het. “Hy was op pad huis toe, toe die weerligstraal hom binne ŉ kilometer van die skool getref het.” Die 54-jarige skoolhoof, Fana Khoele, is Maandag oorlede. “Hy het by sy huis inmekaargesak en het gesterf,” het Mabona bygevoeg. Panyaza Lesufi, Gautengse LUR van onderwys, het sy meegevoel betuig met die betrokke families en die skoolgemeenskap. Lesufi sal Dinsdag die skoolhoof en skoolseun se families besoek.